
Pwysleisia Dunlap (2007) bwysigrwydd datblygiad proffesiynol gydol oes. Mae addysg yn fyth newidiol ac yn newid yn gyson i gefnogi anghenion y byd ar y pryd. Golyga hyn ei fod yn angenrheidiol i athrawon barhau i ymestyn eu hunain  trwy ymgymeryd â hyfforddiant cyfoes, i ddarllen ymchwil newydd yn eu maes, ac i hunan adfyfyrio yn rheolaidd.
Darperir hyfforddiant cyfoes yn gyson gan awdurdodau lleol a chwmnïau preifat yn ymdrin â phynciau helaeth. Gyda’r iaith Gymraeg yn flaenoriaeth i Gymru, drwy geisio sicrhau miliwn o siaradwyr Cymraeg erbyn 2050, mae yna ddigonedd o gyfleoedd i gymryd sesiynau gloywi iaith a gwella cywirdeb. Mae yna gyfleoedd i athrawon gymryd secondiad er mwyn codi eu hyder a’u dealltwriaeth o’r iaith.
Gellir sicrhau derbyn negeseuon a’r newidiadau diweddaraf drwy ddilyn blogiau megis Dysg a dilyn y gweinidog addysg, Kirsty Williams ar drydar. Hefyd, mae’n hanfodol fod athrawon yn darllen llyfrau a chylchgronau ymchwil er mwyn agor eu gorwelion a chadw meddwl agored o ran dulliau dysgu newydd.
Dywed Schmidt (2015) fod hunan adfyfyrio yn hanfodol er mwyn cyrraedd llawn botensial unigolyn. Wrth edrych ar yr hyn sy’n gweithio’n dda a’r hyn sy’n llai effeithiol yn ddyddiol, gellir dadlau fod techneg athro yn mynd i wella’n barhaus gan ei sbarduno i gyrraedd y brig. Sicrha hyn yr addysg orau er mwyn y disgyblion.
Cyniga'r stori a ddewiswyd ar leoliad, ystod eang o gyfleoedd addysgu iaith. Mae’r stori yn gyfoethog o ran iaith, ac yn darparu pleser i ddarllenwyr a gwrandawyr.
Dechreua nifer fawr o ddisgyblion yr ysgol benodol hon, heb air o Gymraeg felly mae datblygu hyder yn llafar yn brif ffocws drwy gydol yr ysgol. Meddai Estyn (2018) nid yw llawer o ddisgyblion yr ysgol yn adeiladu ar eu medrau llafar Cymraeg, naill ar yr iard neu yn y dosbarth.
Wrth ystyried hyn, penderfynais ganolbwyntio ar gyflwyno gweithgaredd lafar ar gyfer y stori Bw-a-Bog. Gydag iaith gyfoethog drwyddi draw, derbyniai’r disgyblion fodel gwych i’w hannog. Mae modeli iaith gywir yn dyngedfennol er mwyn sicrhau datblygu hyder y plant wrth siarad ac hefyd i ymestyn eu hystod eang o eirfa gyfoethog.
Gwelir yr idiom “heb siw na miw” yn y stori, sy’n idiom a ddefnyddiwyd yn ddyddiol yn yr ysgol. Wrth ddarllen y stori, cawsom gyfle i wir esbonio a deall ystyr yr idiom adnabyddus. Dywed Estyn (2013) yn ei adroddiad ‘Cymraeg yn y cyfnod sylfaen’ fod plant yn mwynhau siarad am yr hyn y maent yn ei ddarllen neu sy’n cael ei ddarllen iddynt.
Gwelwyd mwynhad ar wynebau’r plant yn ystod y sesiwn gwrando ar y stori Bw-a-Bog, gydag ymateb eiddgar a chyffrous ganddynt. Wrth iddynt ymateb, cefais gyfleoedd i scaffaldio iaith yr ymateb, er enghraifft meddai un disgybl fod “gyd o’r plant arall yn chwarae.” Yn ystod fy mhrofiad, roedd y frawddeg honno yn cael ei ail adrodd yn gyson felly fe wnaethon ni gwmpasu cân fach i’w gywiro. Crëwyd y gân ganlynol ar y cyd:
“Gyd o?
gyd o?
da ni ddim yn hoffi gyd o,
os yr ydym am siarad iaith ein gwlad
rhaid iddynt ddweud i gyd”
Felly yn ystod ymateb y stori, symbylwyd y dosbarth  i ganu. Cywirodd y disgybl ei frawddeg ar ben ei hun â gwên ar ei wyneb. Dywed Donaldson (2015, p.66) fod dysgu cyfoedion yn llawer fwy pwerus na chywirdeb cyson oddi wrth yr athro.
Teimlaf fy mod wedi holi cwestiynau yn effeithiol, er enghraifft: Ydy’r bwystfil yn edrych yn frawychus neu’n gyfeillgar? Wedi i mi ddangos Twm yn gwenu ar ddiwedd y stori, holais: Sut oedd wyneb Twm ar ddechrau’r stori? Hoffwn fod wedi cael mwy o amser i wrando ar ymatebion y plant yn llawn er mwyn ehangu a datblygu’r sgwrs i ymestyn eu hiaith lafar a sicrhau dealltwriaeth gyflawn. 
Dylwn fod wedi sicrhau cyfle iddynt fynegi’u mwynhad amlwg a manteisio ar eu brwdfrydedd i siarad. Yn y dyfodol, byddaf yn sicrhau fod mwy o amser ar gael i’r disgyblion i drafod ac ymateb i’r stori.
Credaf fod newid fy llais yn ystod y stori wedi creu sesiwn llawer fwy pleserus. Roedd wynebau’r plant wedi’i goleuo gyda chymeriadau yn dod i fyw. Mwynhawyd ailadrodd “Bw-a-Bog ydw i” mewn llais dwfn doniol sydd eto yn rhoi patrwm cywir ieithyddol iddynt. Fe glywyd y plant yn ail adrodd hyn drwy’r dydd gan gynnwys pan oeddynt ar iard yr ysgol yn eu amser hamdden.
Dangosais beth a olygir gan y geiriau megis ‘crynu’, ‘rhedeg’, ‘ofnus’ a ‘calon yn cyflymu’ drwy actio a gofyn i’r plant ymarfer yn ymarferol hefyd. Roedd hyn yn cefnogi dealltwriaeth a diddordeb plant ail-iaith y dosbarth. Hoffwn wneud mwy o hyn pan fyddaf yn dysgu yn y dyfodol, gan fy mod yn credu ei fod yn dechneg lwyddiannus i ysbrydoli ac addysgu plant.
Dewisais ddwy brif weithgaredd i ddilyn y stori. Cefais gyfle i ymestyn plant mwy abl a thalentog y dosbarth drwy ganolbwyntio ar greu disgrifiad o’r cymeriad, drwy ddefnyddio cymariaethau. Yr ail weithgaredd oedd i drefnu strwythur y stori fesul grŵp. Yn ystod y ddwy weithgaredd, gwelwyd defnydd eang o’r iaith Gymraeg yn cael ei defnyddio rhwng y disgyblion i gwblhau’r dasg. Clywyd disgyblion Cymraeg ail-iaith yn defnyddio disgrifiadau fel “llygaid disglair, twt” i ddisgrifio’r cymeriad fel y clywyd yn y stori. Pleser oedd gwrando ar y cydweithio gyda Chymraeg eglur mewn defnydd. Clywyd un bachgen yn dweud yr onomatopia “Pwff” gan gofio mai dyna ddiwedd y stori lle mai Bw-a-Bog yn diflannu.
Fel athrawes, nid oeddwn yn arwain y weithgaredd ond yn sgaffaldio, drwy annog datblygu’r sgwrs. Y brif ffordd yr oeddwn yn gwneud hyn oedd trwy holi cwestiynau. Gofynnais amrediad o gwestiynau agored a chaëdig gan gymryd mantais o’r cyfle i annog a fframio atebion cywir. Ar adegau roeddwn yn cynnig agoriad y frawddeg atebol ac ar adegau arall yn cywiro neu’n cwestiynu’r ymateb.
Y disgyblion a oedd yn arwain y trefnu a gwelwyd mwynhad wrth iddynt ddadlau ac esbonio’i barn er mwyn cyrraedd man cytûn. Clywyd iaith perswâd wrth iddynt ddadlau, sydd yn sgil arall a fydd yn eu harfu wrth iddynt symud i fyny’r ysgol.
Wrth ganolbwyntio ar y weithgaredd trefnu’r stori, gwelwyd budd ieithyddol o ymarfer yr eirfa gyfoethog a gyflwynir iddynt yn ystod y stori. Mae’r odl drwy’r gerdd yn cyfoethogi'r côf i alluogi iddynt drefnu’r digwyddiadau. Mae hefyd yn weithgaredd sydd yn paratoi y disgyblion ar gyfer y profion cenedlaethol lle mae trefnu digwyddiadau yn rhan sylweddol o’r prawf. Dywed Karen Cox (2012) fod ailadrodd stori yn sgil angenrheidiol er mwyn ehangu eu profiadau gyda darllen ac ysgrifennu yn y dyfodol.
Yn ôl Corbett (2011), mae’n hanfodol fod plant yn clywed yr iaith a phatrymau ysgrifennu; er enghraifft, amser maith yn ôl…, yna…, wedyn…; er mwyn iddynt adeiladu ar ei sgiliau llafar cyn dechrau datblygu sgiliau ysgrifenedig. Dywed Estyn (2018) yn adroddiad personol yr ysgol, “nid yw disgyblion yn cymhwyso’u medrau yn ddigon cyson wrth ysgrifennu ar draws y cwricwlwm.” Hoffwn gael mwy o gyfleoedd i ddatblygu gweithgareddau yn seiliedig  ar awgrymiadau Pie Corbett mewn ysgol, gan fy mod yn credu fod y strategaethau’n wych ar gyfer ymestyn patrymau iaith plant.
Gwelir yr un patrwm ar draws ysgolion Cymru, heb newid ers pum mlynedd. Esbonia Estyn (2013) fod medrau ysgrifennu disgyblion yn araf yn datblygu i gymharu â phynciau arall. Dywed fod plant ar ddiwedd y cyfnod sylfaen yn or-ddibynnol ar gymorth yr athro gyda diffyg cywirdeb.
Teimlaf fod y sesiwn wedi bod yn llwyddiannus a bod y disgyblion wedi mwynhau a buddsoddi yn y weithgaredd. Serch hynny, medraf weld fod yna lawer o gyfleoedd pellach i ddyfnhau’r dysgu a’r ddealltwriaeth.
Credaf fy mod wedi gorganolbwyntio ar y ffaith fy mod yn cael fy ffilmio ac wedi gadael i fy nerfau i ddiddymu ffocws y sesiwn. Roeddwn wedi cwestiynu a chywiro fel y bydden ni’n wneud yn naturiol ond heb ffocysu’n ddyfnach ar y dasg dan sylw. Teimlaf, gan fod gymaint o bethau yn mynd mlaen y diwrnod hwnnw, nad oeddwn wedi cymryd yr amser i wir feddwl beth oedd gwir amcanion y wers a beth oeddwn eisiau ei gyflawni yn ystod sesiwn. Yn y dyfodol byddaf yn cymeryd amser i ystyried a datblygu’r agweddau hyn.
Teimlaf hefyd fy mod wedi cyffredinoli’r ffocws iaith yn hytrach na ffocysu ar sgil penodol wrth ddarllen. Credaf fod hyn yn bwysig er mwyn datblygiad cyffredinol y plant ond hoffwn fod wedi pontio’r weithgaredd ddilynol yn well er mwyn galluogi’r plant i ffynnu. Y tro nesaf fe fyddaf yn plethu bwriad y dasg yn llawer mwy effeithlon o’r dechrau.
Hoffwn fod wedi annog fwy o strwythur i wir anodi’r sgil. Gallwn fod wedi gwneud hyn drwy greu patrymau brawddeg wedi’i lamineiddio er mwyn ysgogi a rhoi cymorth i’r disgyblion yn ystod y dasg.
Nid oeddwn wedi atgyfnerthu disgwyliadau ymddygiad y plant cyn y weithgaredd trefnu felly gwelwyd y disgyblion yn siarad ar draws ei gilydd ac yn anwybyddu barn ei gilydd i ddechrau. Roedd rhaid i mi roi stop ar y dasg er mwyn nodi’r disgwyliadau yn glir. Gofynnais iddynt feddwl am reolau i ysgogi yr hyn a oedd yn digwydd er mwyn cwblhau’r dasg yn llwyddiannus. Gallwn hefyd fod wedi darparu tri llun yr un yn lle rhoi’r dewis iddynt. Roeddent yn ffocysu fwy ar ba lun oedd ganddynt yn hytrach na’r dasg gerllaw. Byddaf yn cadw’r agweddau yma mewn côf pan fyddaf yn darparu gweithgareddau tebyg yn y dyfodol.
Er mwyn i iaith ffynnu rhaid modeli iaith gywir ar bob achlysur. Heb glywed yr iaith, ni all plant ei siarad, felly mae’n hanfodol bwysig eu bod yn clywed iaith raenus o hyd.
Wrth gwblhau gradd addysg gynradd drwy’r iaith Gymraeg, rwyf wedi agor fy hun i’r un meddylfryd. Rwy’n clywed iaith aeddfed a chyfoethog yn ystod darlithoedd a drwy ddarllen ymchwil yn yr iaith. Teimlaf fod y broses o ddarllen, trafod ac ysgrifennu traethodau drwy gyfrwng y Gymraeg wedi datblygu fy sgiliau iaith yn flynyddol ers cychwyn y cwrs. Hefyd, fel rhan o’r radd, mae sesiynau gloywi iaith yn rhan hanfodol a defnyddiol o fy natblygiad fel myfyrwraig. Yn ogystal â hynny, eleni dw i wedi bod yn paratoi at dystysgrif iaith y Coleg Cymraeg sy’n cynnwys cyflwyniad llafar ac arholiad ysgrifenedig.
Dewisais y testun llythrennedd fel pwnc ar gyfer fy nhraethawd ymchwil. Arsylwais lythrennedd yn cael ei addysgu drwy’r ysgol gyfan gan gynnwys sesiynau ac ymyraethau ychwanegol. Roedd y profiad yma yn dyngedfennol i fy natblygiad fel athrawes. Dw i wrth fy modd gyda rhifedd ac yn mwynhau ei ddarparu fel pwnc. Gyda llythrennedd, roeddwn yn llai hyderus. Rwyf mor falch fy mod wedi cael y profiad ymchwil gan fy mod wedi tyfu mewn hyder. Mae gennyf ddealltwriaeth lawer dyfnach o sut i gyflwyno a gweithredu llythrennedd fel pwnc, sut i adnabod plant sydd angen cymorth a sut i gynnal ymyraethau perthnasol wedi’i bersonoli i’r unigolyn. Roedd ymyraethau seinyddol, Tric a chlic a sesiynau un i un yn rhai o’r technegau a arsylwyd. Yn ogystal â hynny, sylweddolais bwysigrwydd siarad yn araf ac yn eglur gan ddefnyddio ystumiau a lluniau i gefnogi er mwyn scaffaldio dealltwriaeth y plant.
Wrth weithio rhan amser fel cynorthwywraig mewn ysgolion cynradd lleol rwyf wedi buddsoddi amser yn darllen a dilyn polisi iaith yr ysgolion hynny. Yn ogystal, dw i wedi bod yn dilyn awgrymiadau athrawon ar ddatblygu patrymau iaith gywir. Wrth weithio gyda grwpiau rwyf wedi cymryd sawl sesiwn drilio iaith. Mae drilio iaith yn dechneg rwyf wedi arsylwi gan yr athrawon gwella’r Gymraeg ar ddiwedd fy mhrofiad diwethaf. Roedd nifer mawr o ddisgyblion cyfnod allweddol dau yr ysgol yn siaradwyr ail iaith gwan, felly roedd patrymau atebol yn cael ei ymarfer drwy gemau.
Rhywbeth sydd angen i mi wneud fel athrawes yw i gadw carden treigladau ger llaw. Rwyf wedi archebu cardiau treigladau Peniarth ac rwy’n bwriadu ei gwisgo ar fy laniard a’i ddefnyddio’n gyson er mwyn sicrhau cywirdeb. Sylweddolaf bwysigrwydd gofyn am gyngor yr arweinydd iaith o fewn yr ysgol hefyd.
Bwriadaf ddilyn canllawiau’r fframwaith iaith o fewn y cwricwlwm newydd a mynychu pob cwrs gloywi iaith fydd yn cael ei gynnig. Sylweddolaf bwysigrwydd defnyddio apiau sy’n cynnig y patrymau cywir i athrawon a disgyblion a pheidio bod  ofn defnyddio geiriadur cyn ysgrifennu geiriau ar y bwrdd gwyn. Techneg a ddefnyddiais ar fy mhrofiad dwethaf oedd i gael y plant i sillafu allan y geiriau o’r geiriadur ar fy nghyfer er mwyn i mi sicrhau cywirdeb wrth nodi ar y bwrdd gwyn. Yn ogystal, byddaf yn parhau i sicrhau fod pob taflen waith wedi ei gwirio gyda CysGair cyn iddo gyrraedd llawr y dosbarth.
Bu ychwilio ar gyfer traethodau megis dwy-ieithrwydd yng Ngwlad y Basg a’r traethawd ar waith Dr Gwyn Lewis yn help i mi ddeall yr her o ddysgu iaith yng Nghymru heddiw. Deallaf fod angen i mi ddarllen fwy o erthyglau a gwneud gwaith ymchwil ar waith megis First Steps in Literacy (2020) sy’n nodi esiamplau sy’n symboleiddio cydberthynas dysgu llythrennedd; neu Sut i Annog Plant i Ddarllen gan Bethan Gwanas (2018) lle dywedir fod angen defnyddio seicoleg gwrthdro i ddiddori plant i ddarllen.  Bydd angen i mi gyfarwyddo â gofynnion y Cwricwlwm newydd, gan ddarllen llawer amdano. Yn ystod fy mlwyddyn anwytho fe fyddaf yn dal ati i adfyfyrio, ymchwilio ac yn arsylwi er mwyn gwella fy arfer ac aeddfedu fel athrawes.

	Targed(au) Hyfforddi Personol
	Mae arweinwyr yn gosod esiampl i ddysgwyr, cydweithwyr a’r gymuned drwy ymrwymiad cadarnhaol i fwynhau dysgu Cymraeg.
	Nifer y dysgwyr:

	Nodau/bwriadau dysgu:
	Fe fyddaf yn deall teimladau'r cymeriadau ac yn medru defnyddio ansoddeiriau dwbl i ddisgrifio Bw-a-bog.
	Meini prawf llwyddiant:
	Rwy’n gallu adnabod ansoddeiriau.
Rwy’n gallu defnyddio ansoddeiriau dwbwl yn fy ngwaith.
Rwy’n gallu deall a dangos emosiynau gyda fy wyneb.
	Ateb anghenion y dysgwyr:
	Gwhaniaethu

	Tasgau cyflwyniad/diweddglo
	Prif weithgareddau
Dylid defnyddio'r ffurflen hon mewn perthynas â Ffurflen 2C
	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	Cyflwyniad

Darllen stori Bw-a-bog yn y parc gan Lucy Owen. 

Fe fydd y llyfrr ar chwyddwydr wedi’i gysylltu i’r bwrdd gwyn.

Byddaf yn darllen o’r chwith i’r dde gan ddefnyddio ffon bys fel y gall y plant ddilyn.

Defnyddio llais i gyfleu emosiynau drwy gydol y stori.

Pwysleisio’r ansoddeiriau – tynnu sylw atynt.

Gofyn i’r plant arddangos yr ansoddeirau gyda symudiadau ymarferol.

	Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu): 
Grŵp Gwyrdd
Bydd y grŵp gwyrdd yn gweithio mewn pâr i greu’r frawddeg ddisgrifiadol i ddisgrifio wyneb Bw-a-bog gyda geiriau wedi’i lamineiddio. Byddant wedyn yn mynd ati i lenwi'r bylchau gan ysgrifennu'r brawddegau perthnasol. Bydd disgwyl iddynt feddwl am ba fath o anghenfil yw Bw-a-bog, ac ysgrifennu brawddeg ei hunain i ddisgrifio ei bersonoliaeth.
	
XXXX ydw i.

Beth yw dy enw di?

Gwên o glust i glust

Heb siw na miw

Ga i fod yn ffrind i ti? 

Cei/ Na chei

Disglair

Twt

Smwt

Pwff

Anferth

Trwchus

Hapus

Trist

Ofnus

Crynu

Emosiynau
	
Holi cwestiynau agored a phenodol.

Holi beth maent yn olygu/ teimladau.

Cywrio cyfoedion

Sgwrsio/trafod

Defnyddio lluniau i gefnogi’ gallu’r plant i allu esbonio’n llawn

Arsylwi yr iaith lafar yn yr ardaloedd her

	
	Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu).
Grŵp Melyn
Fe fydd y grŵp melyn yn llenwi diwedd y frawddeg i mewn gan ddewis diweddglo o waelod y daflen. Byddant wedyn yn eu torri allan ac yn eu gludo o amgylch wyneb Bw-a-bog.
Bydd grŵp oren yn torri a gludo'r brawddegau i’r mannau cywir.
Grŵp Coch
Bydd grŵp coch yn labeli'r wyneb gan lenwi’r bylchau.

	
	

	Diweddglo

Plant i ddwyn i gôf ar lafar, yr iaith briodol o’r stori.

Gwylio rhai o fideos ‘Morpho’ y plant/Bw-a-Bog.
	Cyfleoedd i ddysgu’n annibynnol:

Fe fydd y stori ar gael yn y den ddarllen gyda lluniau o’r stori. Yr her fydd i roi'r lluniau yn y dilyniant cywir gan ailadrodd rhannau o’r stori ar lafar.

Rhoddi cyfle i greu Bw-a-bog neu Twm yn yr ardal toes.

Fe fydd ardal pobl bach allan yn y labordy allanol. Bydd plant, parc a Bw-a-bog. Caiff y plant chwarae rôl yn yr ardal hon gan ddefnyddio'r iaith o’r stori.

Bydd angen didoli wynebau emosiynau i mewn i’r tabl.

Bydd angen lliwio Bw-a-bog i mewn yn y gweithdy i gwblhau'r daflen ddisgrifio.

Bydd wyneb Bw-a-Bog wedi’i lwytho i app ‘Morpho’ – bydd disgwyl i’r plant ffeindio pâr i’w ffilmio yn dweud rhai o frawddegau Bw-a-Bog o’r stori. Bydd y rhain wedi’i torri a’i lamaneiddio yn yr ardal er mwyn cefnogi sgiliau darllen.

	
	

	Ymdriniaeth o’r cwricwlwm (ystod a sgiliau)

Dylai dysgwyr feithrin sgiliau darllen cynnar o fewn awyrgylch sy’n gyfoethog o ran iaith, lle mae gweithgareddau’n ystyrlon, dychmygus ac amrywiol. 

Dylai’r gweithgareddau hyn hybu diddordeb dysgwyr mewn mwynhau darllen, darllen i ddibenion dychmygus a darllen ar gyfer dysgu

Dylai dysgwyr ddysgu sut i gyfansoddi negeseuon clir a phriodol ar gyfer cynulleidfaoedd penodol, gan rannu, cydweithio, golygu ac addasu yn ôl y gofyn

Gall defnyddio technoleg wrth ddysgu am lenyddiaeth fod o gymorth i ddysgwyr ddyfnhau eu dealltwriaeth y tu hwnt i’r testun o’u blaenau

Gall y rhain alluogi dysgwyr i fynegi’u hunain, deall a dehongli iaith lafar ac ysgrifenedig ynghyd â mynegi ystyr

Cynnig cyfleoedd i arbrofi gyda, a defnyddio ieithoedd yn greadigol er mwyn rhoi’r hyder i ddysgwyr fentro

Gall dysgwyr ddatblygu eu creadigrwydd trwy gyfleoedd i greu a pherfformio llenyddiaeth


	Llythrennedd ( FfLlRh)  
	Rhifedd (FfLlRh)
Didoli a dosbarthu gwrthrychau drwy ddefnyddio mwy nag un maen prawf

	FfCD      
Defnyddio dyfeisiau digidol o fewn amgylchedd, amser a chyd-destun rheoledig, e.e. defnyddio dyfais am gyfnod penodol ac er mwyn sicrhau canlyniad penodol
	Meddwl   
Datblygu – Ffurfio barn a gwneud penderfyniadau

	ADCDF
Dewisiadau a phenderfyniadau – y gallant archwilio dilemâu cymdeithasol a moesol trwy ymholi mewn grŵp

Bydd angen didoli wynebau emosiynau i mewn i’r tabl.

Bydd angen lliwio Bw-a-bog i mewn yn y gweithdy i gwblhau'r daflen disgrifio.

Bydd wyneb Bw-a-Bog wedi’i lwytho i app ‘Morpho’ – bydd disgwyl i’r plant ffeindio pâr i’w ffilmio yn dweud rhai o frawddegau Bw-a-Bog o’r stori. Bydd rhain wedi’i dorri a’i lamaneiddio yn yr ardal er mwyn cefnogi sgiliau darllen.

Gall defnyddio technoleg wrth ddysgu am lenyddiaeth fod o gymorth i ddysgwyr ddyfnhau eu dealltwriaeth y tu hwnt i’r testun o’u blaenau

